Carol (film)

Carol er en amerikansk-britisk romantisk dramafilm fra 2015, regissert av Todd Haynes. Den er basert på romanen Saltets pris av Patricia Highsmith. I filmen medvirker blant andre Cate Blanchett, Rooney Mara, Sarah Paulson og Kyle Chandler.

Filmen hadde verdenspremiere under filmfestivalen i Cannes i 2015, der den var nominert til Gullpalmen og Rooney Mara vant prisen for beste kvinnelige skuespiller. I USA hadde filmen kinopremiere 20. november 2015 og i Storbritannia 27. november 2015. I Sverige har den kinopremiere 11. mars 2016.

 Handling 
Filmen utspiller seg i New York på 1950-tallet. Therese Belivet (Rooney Mara) jobber i et varehus på Manhattan, men drømmer om et bedre liv. En dag treffer hun en eldre og vakker kvinne, Carol Aird (Cate Blanchett), som går igjennom en bitter skilsmisse. De blir forelsket og tiltrukket av hverandre, og innleder en kjærlighetsaffære. Men forholdet deres viser å ha en høy pris.

 Medvirkende 
 Cate Blanchett som Carol Aird
 Rooney Mara som Therese Belivet
 Sarah Paulson som Abby Gerhard
 Kyle Chandler som Harge Aird
 Jake Lacy som Richard Semco
 Cory Michael Smith som Tommy Tucker
 John Magaro som Dannie McElroy
 Carrie Brownstein som Genevieve Cantrell
 Kk Heim og Sadie Heim som Rindy Aird
 Ann Reskin som Florence
 Kevin Crowley som Fred Haymes
 Nik Pajic som Phil McElroy
 Trent Rowland som Jack Taft

 Anmeldelser 

Carol fikk god kritikk, spesielt for Todd Haynes' regi, Cate Blanchetts og Rooney Maras rolleskildringer, kinematografien, kostymene og musikken. På Rotten Tomatoes har kalkulert at 94 % av 247 anmeldelser er positive, og oppgitt en gjennomsnittsrangering på 8, 6 av 10.

Birger Vestmo fra Filmpolitiet skrev: «Carol er en fryd å se på kino. Ed Lachmans fotografi er mesterlig. Carter Burwells musikk kler dramatikken godt og skaper en lett gjenkjennelig tidsånd. Todd Haynes dirigerer dramatikken stødig, godt hjulpet av Blanchett og Maras sikre skuespill. Filmen er ikke ute etter publikums krampegråt, men er en stilig, vakker og rørende kjærlighetshistorie.»Anmeldelse hos Filmpolitiet. Besøkt 3. januar 2016.

 Utmerkelser 
 Pris Kategori Mottakere Resultat Golden Globe Beste dramafilm   Beste kvinnelige hovedrolle i en dramafilm Cate Blanchett  Rooney Mara  Beste regi Todd Haynes  Beste filmmusikk Carter Burwell  Filmfestivalen i Cannes Beste kvinnelige skuespiller Rooney Mara (delt med Emmanuelle Bercot for Mon roi)  Queer Palm Todd Haynes  Gullpalmen Todd Haynes 

 Referanser 

 Eksterne lenker 


Kategori:Filmer fra 2015
Kategori:Filmer basert på bøker
Kategori:Romantiske dramafilmer fra USA
Kategori:Britiske romantiske dramafilmer
Kategori:Julefilmer fra USA
Kategori:Britiske julefilmer
Kategori:Engelskspråklige filmer
Kategori:Skeive filmer